Красимира Ненова
Пеперуда

chitanka.info

Ти каза само една дума, Исусе.

Ти каза: „Живей!“ — И аз оживях.

Изправих се, тръгнах след Тебе —

невидим за другите,

но за мене — познат.

Значи това бил животът! —

А доскоро бях долу, на тъмно!

Като някаква ларва се мъчех,

без посока „напред“ — да напредвам,

и безсмислена „цел“ — да преследвам.

Значи това бил животът! —

Под Твоето слънце покоят;

от Твоя вятър понесена

да летя, а не да се ровя;

и да зная,

че при Тебе ще стигна

във края на моето битие.

18.08.1995

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.